Drie WordPress plugins voor (Creative Commons) foto's in je blog - Vakblog
Tagged: creative commons, WordPress, Wordpress plugins
Pingback: Het probleem met iedere dag bloggen - Elja Daae Volksblad: US-Woordfees en NG Kerk ‘vat hande in gees van versoening.’ Hierstaanek kla al wéér. | hier staan ek
“Diegene wat in die lig van die Skrif soos kinders glo én diegene wat met erns besin en redeneer oor wesensvrae is vir die NG Kerk belangrik.”
Hierstaanek voel al soos ‘n kermderm. Hoekom kla ek altyd oor alles? Ek het vir my kopkrimper gesê net omdat ek paranoïed is beteken dit nie almal wil my nie bykom nie. 🙂
OK. *Sug* Ek moet alweer kla.
Is dit net ek of is hierdie ‘n ongelooflike belediging en klap na gelowiges? Jesus het tog gesê ons moet ALMAL soos kinders glo – maar beteken dit volgens TM dat ons wat glo soos Jesus sê ons moet, nie met “erns besin en redeneer oor wesensvrae nie?” Sluit die twee mekaar dan uit??
Skuus. Miskien is daar fout met my.
Maar boetman is nou sommer die blikemmer weerligstraal in. (Sal Prozak dalk help?)
Die artikel is hier.
US-Woordfees en NG Kerk ‘vat hande in gees van versoening
STELLENBOSCH. – Die Universiteit Stellenbosch (US) se Woordfees en die NG Kerk het besluit om in ’n “gees van versoening hande te vat”.
Dit kom nadat Kerkbode, die NG Kerk se nuuskoerant, sy donateurskap van die Woordfees onttrek het.
Dié koerant se nuusredakteur, Jean Oosthuizen, is ook intussen geskors.
Dr. Braam Hanekom, moderator van die NG Kerk in die Wes-Kaap, en prof. Dorothea van Zyl, direkteur van die Woordfees, het gister in ’n gesamentlike verklaring bekend gemaak dat daar geen kwade gevoelens tussen die kerk en die fees is nie.
“Dorothea van Zyl het ’n uitnodiging aan dr. Braam Hanekom gerig om deel te neem aan die volgende gesprek by die US Woordfees, wat hy graag aanvaar het,” lui hul verklaring.
Dié gesprek heet “Hemel en hel?” en sal op 8 Maart om 10:00 in die Boektent op Stellenbosch ten tyde van die Woordfees aangebied word.
Van Zyl sal met Hanekom, dr. Abel Pienaar, medestigter van die Sentrum vir Eietydse Spiritualiteit, prof. Nico Koopman, dekaan van die fakulteit teologie aan die US, en prof. Jurie van den Heever, paleontoloog aan die US, praat oor hierdie onderwerp. Dit word aangebied deur Protea-boekwinkel.
In die verklaring word benadruk dat “hierdie uitnodiging en gepaardgaande aanvaarding losstaan van ’n onafhanklike interne ondersoek wat tans deur Tydskrifte Maatskappy (TM) onderneem word”. TM is die uitgewer van Kerkbode en deel van BybelMedia.
Die verklaring lui verder: “Dit wil graag enige persepsies teengaan wat mag ontstaan het dat daar enige konflik en/of verwydering tussen die NG Kerk en die US Woordfees sou bestaan; en dat die NG Kerk nie daar­toe bereid sou wees om ewewigtige oop gesprekke te steun in die belang van ’n groter versoenende gesprek in Suid-Afrika nie.
Die Woordfees begin Vrydag en duur tot 10 Maart.
Ek het my misnoë per epos aan Dr Braam Hanekom meegedeel, en hier is sy antwoord.
Ek moet sê, ek het geen oomblik gedink “diegene wat met erns besin en redeneer oor wesensvrae” is onskuldige “twyfelaars” nie. Uit die konteks lyk dit regtig asof die wie nie soos kinders glo nie (Pienaar, Spies en hulle volgelinge) dié ouens is wat dink en redeneer.
Hoe dit ook al sy, ek aanvaar Dr Hanekom se verduideliking so. (Ek het wel aan hom verdere vrae gevra, maar gaan dit nie hier pos nie.)
(Dr Hanekom se antwoord begin)
Ek het nog altyd die gevoel gehad dat jy baie ernstig is oor Jesus Christus en die Evangelie en daarvoor het ek groot respek.
Mag ek dit egter in beskeidenheid sê: Die keer slaan jy die bal mis. Jy ken my nie goed nie, maar ek is ook oneindig lief vir Christus en Sy Evangelie. Soveel so dat ek waarskynlik een van die kerkleiers is wat die heel meeste die afgelope jare gepleit het dat die kerk haar Evangeliese bewussyn herwin en nie net praat oor die “afgewaalde skape” nie, maar ook iets doen.
Oor alle eeue was daar twyfellaars. Thomas was ook een! Die vraag is hoe ons met hulle handel. Al wat die verklaring sê is dat ons ook groot erns maak met hierdie mense. Dis tog die Groot Opdrag.
Terloops Ek het nog net positiewe reaksie op die verklaring gekry. Ek dink nie mense dink vir n oomblik dat ons daarmee ons eie geloof en “die wat soos kindertjies glo” afskryf nie.
37 thoughts on “Volksblad: US-Woordfees en NG Kerk ‘vat hande in gees van versoening.’ Hierstaanek kla al wéér.”
26/02/2013 at 8:15 pm
Mens kan en moet die NGK deesdae met ‘n stewige knippie sout neem. Vertroue is daarmee heen. Politieke korrektheid en liberale emergent-teologie is die norm by die leierskap en dit sal ten spyte van enige eierdanse vir die publiek en die konserwatiewe basis onderliggend steeds die botoon voer. Die NGK het al klaar ‘n groot deel van sy openbare integriteit ingeboet, en is m.i. in ieder geval stewig op pad daarna om ‘n vals kerk te word. Die volgende Alg Sinode sal ‘n deeglike strategie verg om bg beeld van die NGK te veeg, maar ek dink dit is al te laat. Die rysmiere is al deur die kern, en dat dit omgedraai kan word, is in die Here se hande, maar ek dink nie Hy wil meer nie (dis nou my eie mening – ek kan nie vir God dink nie). Die huidige leierskap is uitverkoop aan ander teologiese modelle as die Bybel as die Woord van God – ten spyte daarvan dat hulle dit steeds by monde verklaar as sodanig. Dit maak hulel egter eerder in my opinie teologies-politieke leuenaars waarin ek en heelwat ander (wat al die kerk verlaat het en op die punt staan om dit te doen) geen vertroue meer het om ‘n gefundeerde Christelike koers te gaan nie. Die NGK word algaande ‘n lee politieke dop, hoewel hy algaande al meer polities korrek sal word en oeenskynlik polities meer relevant sal word.
Sommie, jy help my nie. Ek is onsteld omdat ek voel my kerk beledig my – nou vertel jy my my kerk is NOG slegter as dit!
OK miskien is jy reg.
Maar ek glo tog God gaan die NG Kerk red. Anders sou hy nie soveel mense opgeroep het om vir haar siel te veg nie.
26/02/2013 at 9:59 pm
Wynland: Ek weet die Here roep mense op om vir die siel vd NGK te veg, en dis baie goed so. Ek is egter jammer om te se, ek dink nie dis God se plan om die NGK te red nie – daar is te veel duister-geestelikes daar. Mens moet nie in die versoeking ingaan om te dink dit gaan hier om die volk van God soos van ouds nie – toe het God die dinge omgedraai op Sy tyd – maar kyk wat het Hy gedoen om dit reg te kry.. Die NGK is nie Israel nie. Heelwat mense se hulle het geestelik heelwat gegroei sedert hulle uit die benouenis vd NGK is, nadat hulel hul bes probeer het om ‘n lewende getuienis daarbinne te wees, maar of doodgedruk of doodgeswyg is – en ek kan dit ook bevestig. Daar is baie positiewe lewe daarbuite.. Terug tot die punt: Ek dink die Here versterk diegene wat die stryd stry, om die ware stryd wat in die bree gaan plaasvind, aan te vat. Binne-NGK-stryd is m.i. ‘n vulletjie i.vgl.m. dit wat kom..
26/02/2013 at 10:21 pm
Wynand, ek verstaan jou wroeging en pyn.
Die groot probleme binne die NG Kerk is:
1. Lidmate (veral platteland) en leierskap het totaal uitmekaar gedryf. Gewone plattelandse lidmate deel hoegenaamd nie die teenwoordige teologie van die Algemene Moderamen nie.
2. Lidmate beskik nie oor insig en kennis van die teologie wat deesdae aan die Universiteite van Pretoria en Stellenbosch doseer word nie. Daar is ‘n lamheid en tamheid onder ligmate, wat nie maklik verklaar kan word nie.
26/02/2013 at 10:56 pm
Wilie skryf oor die ‘lamheid en tamheid’ onder lidmate vd NGK in dieselfde paragraaf as sy verwysing na die teologie wat geleer word by die kweekskole op Tukkies en Stellenbosch. Onwillekeurig wonder ek toe of die Heilge Gees nog daar is, want die nuwe teologie by die kweekskole is Christus-ondermynend, terwyl die H.Gees juis van Hom getuig.. Iemand het iewers geskryf dat n kerk nog kan aangaan terwyl ‘Jesus has left the building’.
26/02/2013 at 11:04 pm
Sluit die “kinderlikes” en die sogenaamde “ernstige besinners en redeneerders” mekaar wedersyds uit? Wat ek bedoel is, beteken dit dat dié wat “soos kinders glo” nie met erns oor wesensvrae besin en redeneer nie? En andersom: Het die “ernstige besinners en redeneerders” nie ‘n kinderlike geloof in die Skrif nie? En word mense nou in twee kampe ingedeel, met geen tussenin groeperinge nie? As dit so is, is jou woede geregverdig Wynand en is die skrywer aan ons ‘n verduideliking skuldig
Henrietta, dit lyk so. Dit is hoekom dit as ‘n belediging ervaar word. Mense wat dink kan mos nie meer die Bybel se mites kinderlik glo nie!
26/02/2013 at 11:17 pm
MATTHEW HENRY OOR LUKAS 18:17:
Whosoever shall not receive the kingdom of God as a little child, that is, receive the benefits of it with humility and thankfulness, not pretending to merit them as the Pharisee did, but gladly owning himself indebted to free grace for them, as the publican did; unless a man be brought to this self-denying frame he shall in no wise enter into that kingdom. They must receive the kingdom of God as children, receive their estates by descent and inheritance, not by purchase, and call it their Father’s gift.
MATTHEW HENRY OOR MAT 18:3:
First, “You must be converted, you must be of another mind, and in another frame and temper, must have other thoughts, both of yourselves and of the kingdom of heaven, before you be fit for a place in it. The pride, ambition, and affectation of honour and dominion, which appear in you, must be repented of, mortified, and reformed, and you must come to yourselves.” Note, Besides the first conversion of a soul from a state of nature to a state of grace, there are after-conversions from particular paths of backsliding, which are equally necessary to salvation. Every step out of the way by sin, must be a step into it again by repentance. When Peter repented of his denying his Master, he was converted.
Ek moet sê, ek het geen oomblik gedink “diegene wat met erns besin en redeneer oor wesensvrae” is onskuldige “twyfelaars” nie. Uit die konteks lyk dit regtig asof die wie nie soos kinders glo nie die ouens is wat dink en redeneer.
Dit lyk nie of hy die (neerhalende) implikasie van die aangehaalde deel ten volle besef nie
… of miskien is hy liberaal genoeg om dit te ontwyk, indien dit sou aangespreek word, sou hy of moet ondersteun of moet verwerp, en dit kan tog nie.
Nou kan hy rustig en onder skyn, verder meehelp in die vernietiging …
27/02/2013 at 9:39 pm
Miskien sal julle my nuutste teorie aangaande die groter prentjie agter die onlangse “Kerkbode en Woordfees” debakel, insiggewend vind. Al stem baie deelnemers aan hierdie gesprekke nié met my saam aangaande my idees oor die Bybel en die Goddelike nie, is julle tog welkom om dit en die kommentare daarop te lees op die PRAAG-webblad. Die artikel se titel is “Kerkbode en die Woordfees-debakel: Die groter prentjie”.
27/02/2013 at 9:52 pm
Nota: Hierstaanek stem glad nie saam met enige van Jaco Steyn se teoriee nie (Alhoewel ek moet erken ek het nog nie die een waarna hy hierbo verwys gelees het nie.) Jaco is egter welkom hier in die gees van vryheid van spraak, solank hy my nie irriteer nie.
@hierstaanek. Ek het gehoop dat jy darem ten minste saamstem met my teorie oor die NG Kerk wat toenemend verpolitiseer 😦
Ek het juis geprobeer om jou nie te irriteer met my plasing nie. Dis waarom ek nié ŉ skakel na my artikel geplaas het nie 🙂
Als reg, Jaco!
28/02/2013 at 11:11 am
Wynand, los die ouens wat jou irriteer… Hulle kan maar… Ons hoor so op die manier wat hulle se… Ek verwelkom irritasie, solank dit net die destruktief is en die debat probeer ‘oorneem’ nie.. Ek stem hewig saam met jaco dat die NGK verpolitiseer… nie net eenvoudig dit nie, maar in die bree verpolitiseer.. en verhumanistiseer.. Die leierskap is behep met politieke en geestelike ‘korrektheid’ (m.a.w. binne die tydsgees eg. emergent teologie en ongesonde eukumene) en nie met die waarheid nie. Hulle verklaar wel dat hulle Christus liefhet, maar hulle besluite en uitsprake verloeen Hom. Ons is naby die daadwerklike situasie of hulle dieselfde Christus as die Bybel bedoel. Ek twyfel reeds geruime tyd ernstig daaraan. Hulle is m.i. besig met ‘n ander evangelie as die van die Skrif. Ek glo dat die opvolgende sinodes dit sal bevestig. Soos ek hierbo geskryf het: “Jesus has left the building”. My ahrt brand en pyn vir die wat nog in die kerkstrukture dinge probeer beredder. Die tyd kom ook vir hulle (julle) nader om “uit hul uit te gaan…” soos Openbaring se – die Here roep mense uit die valser-wordende kerk op elkeen se tyd. Hheelwat het reeds gehoor gegee en gegaan (50 000 die afgelope twee jaar?). Julle tyd kom nog..
Die Kerkbode het onlangs op hul webblad “amptelik” gereageer op die onlangse debakel waarby hulle betrokke was. Dis min wat dit gebeur dat ek met ál die kommentare op ŉ artikel saamstem, maar in hierdie geval stem ek selfs saam met Piet Croucamp se kommentaar oor die NG Kerkleiers se verskonings wat nou nie eintlik “waterdig” of “intelligent” is nie. Ek stem ook heelhartig saam met Hein Bertram se opmerking oor Kerkbode wat verbind is tot die bevordering van die “Sosiale Evangelie”. Leon Atterbury se opmerking oor oggend- en aandpraatjies wat nie ooreenstem nie, is ook baie insiggewend…
Jaco, Leon Atterbury is een van Jean Oosthuizen se mafia en mederedakteur van die boek “Hier Staan Ek.” Natuurlik sal al Oosthuizen se pelle vir hom opkom. Die probleem is, Jaco, dis Jean se vriendskap en teologiese samehorigheid met mense soos Atterbury wat juis die probleem is. Dit is hoekom hy so dringend moes waai. So Leon se opmerkings interesseer ons nie eintlik hier nie.
Ek is jammer vir Leon, dat hy sy geloof verloor het. Ek wonder net hoekom hy die behoefte het om steeds op die NG Kerk se voorstoep wil boer. Waarom hom nog ophou met die kerk as hy tot ander insigte gekom het?
Nou dat ek daaraan dink, hoekom is JY nog so verknog aan die NGK dat jy belangstel wat op hierdie webwerf aangaan? Jy het mos reeds aanbeweeg van ons ou naiewe gelofie af en hoër insigte gekry! Wat soek jy nog hier?
Die NG Kerk mag miskien nie meer die “regering in gebed” wees soos in die ou dae nie, maar as die grootste Afrikaanse kerk het dit nog steeds ŉ geweldige invloed op die denke en dade van veral blanke Afrikaners. Baie van my familielede is nog steeds in die kerk en ek is self in die sestigerjare deur Beyers Naudé gedoop in die NG Aasvoëlkop gemeente. Omdat Afrikaners al die jare belieg en mislei is deur kerkleiers en die regeringspropaganda op die TV en in die koerante, het hulle vandag géén begeerte om hoegenaamd weerstand te bied teen die regering se korrupsie en misdrywe nie. As gevolg van hulle apatie, sport-beheptheid en kleinlike selfsug, sal die ANC dus voortgaan om die land te vernietig en sal baie ander mense – nes ek, hul werke verloor a.g.v. Swart “Bemagtiging” en “Regstellende” Aksie. Soos duisende ander Afrikaners oorweeg ek dit ook ernstig om binnekort te emigreer. Die leuens en misleiding deur kerkleiers en politici het dus op die ou end ŉ indirekte nadelige invloed op die persoonlike lewens van selfs “ongelowiges” soos ek…
Pingback: Ferdie Mulder oor Abel Pienaar se “krities-rasionele” stompsinnige onnoselheid. | hier staan ek
Geagte Henrietta – jou opmerking dat Braam nie besef dat hy neerhalend is teenoor kinderlike gelowiges nie, was lank in my agterkop.
Mens kan Braam se uitspraak op twee manier verstaan:
1.	Jy kan dit soos Immanuel Kant verstaan dat net diegene met hoghere teologiese opleiding na behore oor wesensvrae kan besin. Haai siestog, ja, ons sal darem in praktyk vir die arme kindertjies wat na liewe Jesus wil kom, ook moet ruimte maak. Maar tussen ons geleerdes gesê: Immanuel Kant was reg dat geen mens tog ooit tot die wese van dinge kan deurdring nie. Ten beste kan ons na die verskynsel kyk van mense wat in ons dag en dae nog elke woord van die bybel glo.
2.	Of mens kan dit verstaan dat net kinders besef dat Kant in ‘n sekere sin reg is. Hulle weet dat hulle nie alles weet nie, en hoe hulle openbaring nodig het as hulle nuwe ervaring wil hê (I Kor 8: 1,2). Soos wat die ongelowige Thomas ook die ervaring gehad het dat die wesentlik verheerlikte voormalige vriend van hulle spulletjie, hom genooi het om hom van die mediese feite te kom vergewis. Ons hoef nie kerkisties te wees nie, terwyl Ferdie nou doppers toe is, en kan dankbaar bly vir Ferdie se storie.
Die regte geloof is belangrik – en dit sal belangrik bly as dit na die regte dade lei. Ons moenie teen mense reageer nie, sê ‘n vriendin van my vrou nou die dag, ons moet by die Here bly. Dis nie virrie gesondes wat Jesus kom dokter het nie, maar vir die siekes. Die kudde kan by iemand anders laat staan word; dis die brandsiek skaap wat uit die kloof gehaal moet word, voor die wolf hom vang. Hoe kan ek dit nog anders stel? Petrus het gesê slegte geselskap bederf goeie sedes, en dis hoe baie teologiese studente verval. Maar met sulke tollenaars en sondaars, het Jesus goeie geselskap aangeknoop.
Ek weet nie van jou nie, maar daarvoor het ék openbaring nodig; anders staan ek net met my mond vol tande!
Terloops, Jaco: mag ek weet wat is die geagte hoëre insigte waartoe jy gekom het? Ons wil nie graag hê jy moet ‘n bittereinder in die buiteland gaan word nie, maar kan jou ook nie terughou nie. Waa’ op aarde jy ook al is, sal ek graag wil weet: hoe sien jy ‘n ‘heel gewone ouk’ soos Jesus?
13/03/2013 at 10:54 pm
@Louis van Jaarsveld. Jy is welkom om van die ander “geagte hoëre insigte waartoe (ek) gekom het” te lees op my Blog en op die webblad van die Sentrum vir Eietydse Spiritualiteit. Doen net ŉ Google-soektog op die woorde “Jaco Steyn spiritualiteit”…
Ek kan in die eerste plek nie met sekerheid sê dat Jesus wél ŉ historiese persoon was nie. In die tweede plek glo ek beslis nié dat hy volledig “God en Mens” was en as sodanig deel is van God Drie-Enig nie!
14/03/2013 at 5:54 am
Dankie vir jou vinnige antwoord. Ek kan egter nie lank met jou praat nie, want ek het werk vir my hande. Ek het gistraand na ete bietjie jou gedigte by Echo gelees.
Iemand het eendag vir my gevra waar staan ek? Ek wil nie nou nie sê dat dit my soos ‘n voorhamer teen die kop getref het nie, maar ek moes ‘n slag sluk voor ek antwoord.
Ek staan by die wat geval het.
Kom ek vra jou dan so: hoe dink jy sou Ingrid Jonker se lewe uitgedraai het as sy gebly het by die Vader wat haar Ouma haar van geleer het, en nie geval het vir diegene wat haar heuning om die mond gesmeer het nie?
Of hoe sou Eugene Marais se verlange gestil kon gewees het, as Hy onder invloed van groot nugterheid gaan regmaak het met die meisie wat hy in-haar-liefde verlaat het?
Dis onder invloed van evolusionêre hoogmoed wat ons mekaar byt en verskeur – of dit nou Darwin se rassisme is, en of dit nou die verdoemende streep is wat by Calvyn se volgeling Beza uitkom.
Maar jou antwoord is self ook negatief – jy sê soos die gay Plato net waar jy níe staan nie. Weet ‘n doomnie soos jy dat dit quickstuff is om áf te breek, maar dat dit veel meer beplanning en sweet kos om iets tot stand te bring?
Kan jy dalk jou lewe opmaak om te velde te trek teen allie ateiste én fundamentaliste waarmee jy verskil – en steeds as filosoof nie die lig sien nie? Hoewel die girls vir jou gaan hande klap, en jy in die pound seats gaan wees?
My vriend, ek wil nie met jou redekawel nie, want jy weet hoe jy moedswillig verby is. Jy kan self na Paul Washer se getuienis gaan luister; isn’t it enough? Of na Josh McDowell s’n, oor hoe hy sy dronk pa in die skuur vasgebind het, omdat hy hom geskaam het vir hom.
Moet ons nie eers by ons hemelse Pa erken waar ons self geval het, voor ons ander kan help wat geval het nie? Anders ís alles mos ‘n leuen?
Miskien moet jy eers jou gordel aangespe, en ga’ kyk na die krag van God in die wildtuin. Voor ons weer praat.
@Louis van Jaarsveld. Ek is nie bewus van enige gedigte van my wat by Echo geplaas is nie. Ek skryf eintlik nié gedigte nie, maar wel heelwat artikels en boekresensies. Anders as baie skeptici, “filosofiese” materialiste en ateïste wat dit geniet om die tradisionele Christendom gedurig af te kraak sonder om iets beters in die plek daarvan te stel, het ek wél my eie geloofsbelydenis http://jaco-the-gnostic.blogspot.com/2012/12/jaco-steyn-se-nuwe-spirituele.html geskryf waarin ek ook verduidelik in watter opsigte my geloofstandpunte verskil van beide die Godsdienstig-Fundamentalistiese en Materialisties-Ateïstiese lewensbeskouinge.
Jaco, ‘skuus my papnat. Dit moes seker ‘n ander Jaco Steyn gewees het! Vergeet dan eers van emosioneel en subjektiewe digters soos Eugene Marais en Ingrid Jonker.
Ek het wel van jou artikels gelees gistraand, en gedink dis jou ánder sy – die objektiewe en rasionele een. Dit klink my tog jy wil nes Plato in jou subjektiwiteit ‘n hoër sintese daarstel, as ‘n sintese ver verwyderd bo blote materialiste of feitelike fundamentaliste se gedagtetjies.
Hoe weet ons dat dit nie net spookstories is nie? Mense dink dat spoke op die vlug geslaan met die koms van elektrisiteit in die vroeg twintigste eeu, en nou is hulle gefassineer deur die vreemde. Wil hulle regtig soos Tillich sê, vir God ‘agter’ God gaan soek, of is hulle net gefrustreer met dit wat hulle van God in ander mense gesien het?
Indien dit werklik ‘onvoorwaardelike liefde’ is wat jy ervaar het, waarom maak jy dan ‘n teenstelling tussen die Oue van dae, van wie Daniël (net vaagweg) kan uitmaak dat Sy hare soos die witwol – van Sy Seun – is (Dan 9: 7-14), en Jesaja wat hoor dat die Here soos ‘n moeder is wat haar kind vertroos en versadig (Jes 66: 9-13)?
Ons aardse pa’s en ma’s het defnitief hulle foute en tekortkominge, maar as mens die dag self vergifnis ervaar het, kan jy die eenheid tussen hulle ook eer. Alles is nie sommer outomaties in God nie, soos die fariseërs gemeen het hulle is van geboorte af al kinners van Abraham nie. God kan wel alles in almal (van Sy kinners) wees (I Kor 15), maar dis ‘n heel ander storie.
Mindyou, as student-joernaliste wou ons onvoorwaardelike aanvaarding soek deur ‘n om ‘n tafel te sit, ons hart uit te praat, sonder enigeen die andereen sal veroordeel. Wat ‘n bevryding … was dit nie, want ons het langs die pad kontak verloor (ek wens ek kan hulle vandag weer opspoor!). So is ons idees oor onvoorwaardelike aanvaarding somstyds vlietend, en kom ons nog nie by die ware jakob uit nie.
Sal ons boedhisme probeer? Die historiese Boedha het as ‘n ryk jongman als verlaat, insluitend sy vrou en babaseun. Hy het nooit na sy eerste liefde teruggekeer nie – omdat hy niemand gehad het om hom die pad te wys nie. Die leegheid in sy binneste, moes op die ou end gevul word met allerhande uiterlike reëls en wette, wat nie ver verwyder van die fariseërs s’n is nie.
Is dit nie vir jou hartseer dat die gnostiek jou vertel dat jy na alles geen keuse oor het nie? Dis dan presies dieselfde as die ergste vorm van Darwin se materialisme of die fariseërs se fundamentalisme? God verkies ons, sodat ons kan kies.
Jy praat van golwe en partikels, en verkies die golfteorie, omdat dit vir jou hipergeestelik klink? Die historiese Jesus van meer as 500 jaar later, was soos ‘n lewende koperoond, al was Sy glorie eers verskuil (Openb 1). Dis nie net ‘n flou gloeilampie nie. Kyk na hoe koper smelt. Golf of golf van onvoorwaardelike liefde kom na ons toe, soos wat die fisieke partikels na ons kant toe smelt.
Woorde skiet tekort. Hy is díe Subjek wat my en jou intersubjektief betrek – sou ons wou, en dit terwyl Hy buite ons ‘n absoluut objektiewe Persoon is.
Sonder om platvloers te wees, het Hy reeds Sy voete plat op die aarde gehad. In Hom kan en mag ook ons aan Sy voorwaardes voldoen.
“Hieraan ken julle die Gees van God:
elke gees wat bely dat Jesus Christus in die vlees gekom het,
is uit God” (1 Joh 4:2).
NS: As jy miskien tyd het, en ‘Unmasking the new age’ van Douglas Groothuis kan opspoor, kan dit dalk musiek in jou ore vorm.
14/03/2013 at 9:42 pm
Jaco, jy verwerp Christus en sy evangelie ter wille van jou eie uit-die-duimgesuigde geloofsbelydenis.
Hoekom is jy knaend om die kerk se sosiale media? Hoekom kan jy jou maar net nie losskeur van die kerk nie? Wat hou jou vas? Waarom het jy byvoorbeeld die dringende behoefte om hierdie webwerf te lees?
Ek vra maar net. Ek het byvoorbeeld geen behoefte om die hele dag op New Age of Moslem webbladsye rond te le nie. Ek verstaan nie jou sielkunde nie. Jy is klaar met die evangelie. Los tog nou die kerk uit en waai!
(Of kom tot bekering, want dit lyk my dit is wat jy eintlik wil doen.)
14/03/2013 at 7:04 am
Jaco, as jy enigsins krities en rasioneel oor die geskiedkundige bewyse dink sal jy moet erken Jesus was wel ‘n historiese persoon. Geen ernstige historikus kan dit ontken nie. Ek vermoed jy moet dit ontken sodat jy sy aansprake op jou lewe kan verwerp. Jy is in rebellie teen God want jy wil jou eie klein ou godjie wees.
Ek moet net noem dat die fokus van hierstaanek.com nie intergeloofgesprek of debat met heidene is nie.
@hierstaanek. Ek verwys jou graag na die insiggewende navorsing truthbeknown-dot-com wat al gedoen is deur die vroueskrywer Acharya S/D.M. Murdock in verband met die moontlike bestaan van die “historiese” Jesus…
14/03/2013 at 9:52 pm
Jaco, enigiemand wat ontken dat Jesus bestaan het het geen historiese insig nie. Daar is meer bewys vir die bestaan van Jesus as bewys vir die bestaan van Plato.
Tog ontken niemand Plato het bestaan nie, want…
PLATO MAAK NIE AANSPRAAK OP HULLE LEWENS NIE.
Daar is geen historiese gronde om Jesus se historisiteit te bevraagteken nie. Mense doen dit omdat die historiese Jesus aanspraak op hulle lewens maak, en hulle verkies om teen Hom in rebellie te wees.
As gevolg van die sondeval is jy in rebellie teen God, daarom sal jy enige idiotiese storie glo om jou self wys te maak dat Jesus NIE aanspraak op jou het nie.
Daarom verklaar jy jouself tot god. Soos Abel Ashram en Bertus Beesbloed hulleself tot god verklaar. As jy god is kan jy doen wat jy wil. Jy kan die mense om jou beseer soos jy wil. Jy is aan niemand, geen mens of God, verantwoordelik vir jou dade nie. Die streep slagoffers wat jy in jou sonde agterlaat het geen aanspraak op jou nie.
Jy is ‘n egoteis. Jy aanbid jouself. Of as jy besef jy is nie regtig aanbidbaar nie – min mense kan so oortuigend vir hulleself lieg – aanbid jy enige twee-sent-guru wat verby kom, soos Abel Ashram en Bertus Beesbloed.
Dankie vir jou antwoord Louis. Ek het hoge (die deelteken op ‘n SB neem veel tyd, wat ek nie vandag het nie) waardering vir jou diep nadenke wat ek in jou plasings lees. Ook dat jy ons terug stuur na die natuur, soos God met Job gedoen het. Daar is ‘n paar sake waaroor ek verder wil gesels. ‘n Erge storm het ons ADSL beskadig en my ou oge sien moeilik op die SB skermpie. Sal dus eers later behoorlik regeer.
15/03/2013 at 3:43 am
Henrietta, ek moet meermale meer luister, en stadiger wees om te praat. Julle ken die mense met wie ons praat soveel beter…
15/03/2013 at 10:16 pm
Louis – dit wat ek oor Dr Hanekom geskryf het is eintlik meer ‘n vraag as ‘n stelling. Van almal wat tans op die moderatuur is, vind ek die meeste aanklank by hom. Sy woordgebruik was vir my dus uiters teleurstellend en iets wat ek nie van hom sou verwag nie.
15/03/2013 at 10:23 pm
Henrietta, ek stem met jou saam.
Ek dink tog miskien hy het onbewustelik ingekoop in die leuen dat as jy kinderlik wil glo, jy jou brein by die deur moet inhandig.
Ek weet nie. Ek kan nie engisins vir ‘n ander persoon kies nie.
Julle moet in elk geval in berekening bring dat ek eers betreklik onlangs vir Jesus ontmoet het. Toe ek in die sadduseërskool was, is ek somtyds deur geesgenote heuning om die mond gesmeer. Maar nogals ook deur diegene wat destyds in die fariseërskool was (en nou in die sadduseërskool is). Ook die hervormers se groot stryd was teen die skolastiek. Hoe kry mens soos ‘n kind geglo as jy eenmaal deur ‘n instelling gegaan het wat deur Plato se onnatuurlike kilheid gestig is, en deur Aristoteles se spontane ontbranding voortgesit is? Daar is soveel eg-natuurlike wat jy van Christus se nuwe natuur kan leer – maar van Hom, nie jou eie spontaniteit nie. Daar is soveel gedragspatrone wat ons geleer het, wat ons weer van voor af moet afleer; hier binnekant waar die mense nie sien nie. Hoe klim ons van ons skoolse troontjies af?
Daar was eendag iemand wat voor in die koor in Neiderland was. Voor die seunskind sy verstand kon kry, was hy eintlik al koorknapie in die katolieke kerk. Hy het die wierook in die optog geswaai, en sy pa het met trots opgekyk vanaf die besigheidsblad van die sondagkoerant wat hy in die agterbank lees as dinge te herhalend te word. Die knaap het gevorder in sy loopbaan; hy het ‘n man geword wat die voorry aanvuur, en hoofseun van sy skool is.
Tot hy op ‘n dag in die gesangbundel lees hoe ‘n eenvoudige diensmaagd met die naam Maria, nou as die ‘koningin van die hemele’ vereer word, soos ongelukkig by die babiloniërs gebeur het. Is Maria nou veronderstel om ‘n mede-middelaar te wees, omdat onse Vader bietjie afwesig uit die hemele sou wees, en ook Jesus wel soms die kinders verhinder? Wel, het die jongman besluit, wat hy in die groot boek lees, is dat Jesus en sy Pa een was: Jesus is selfs die ‘ewige Vader’ genoem; Hy’t ook na beide sy jongste en ‘n oudste verlore kinders gehardloop of gesmeek om in te kom waar ware bekering plaasgevind het. Mens kan God se hart veral sien waar Jesus sy lewe aflê om lang jare se rimpels by sy bruid te laat ontplooi.
Met dieselfde krag wat in Jesus gewerk het toe Hy opgestaan het, het die jongman opgestaan. Hy is op pinksterwyse met die Heilige Gees gedoop, hoewel hy nie by ‘n pinksterkerk aangesluit het nie. Net na hy uit is, was dit op die voorblad van die sondagkoerant dat sy spesifieke priester ‘n pedofiel was, en nie van binne uitgevars is nie. Dankie, Vader, kon die jongman sê, dat hy dit vrygespring het. Sy gebed was dat ook hy van hier af nie die eer van mense aanneem nie (Joh 5: 41-44). Niemand op deeske aarde wil hy sy vader noem nie. As ons op prinse vertrou, sal ons nie altyd teleurgestel word nie? Prinse is na als ook maar net mense. Dit geld beslis nie net van ‘n priester nie. Die gevaar skuil by enige pre’kant of pastoor, of enige guru wat in ‘n evangeliese gemeente inkom om homself te verkondig.
“Nou kan ons dan nie vir mekaar opreg komplimente gee nie?” Ja, ons kan, maar die opregtheid lê daarin dat die uitdeler van die kompliment dit nie alte persoonlik maak nie, maar in ag neem waar alle genade se oorsprong is. Of dat die ontvanger van die kompliment ook met ‘n groot smile die bal van eer na die Seun en sy Pa aanpass.
“Of wat daarvan as alle eer van ons ontneem word deurlat ons vorie mense swart gesmeer word?” Dans in die praktyk van jou binnekamer voor die Here, dis ‘n voorreg om ‘n klein bietjie vervolging te kry, al was Syne oneindig groter.
Sal mens nie as piëtis jou tot die private sielslewe van die binnekamer onttrek nie? Sal mens nie ophou om sout te wees wat smaak gee nie, of iewers ‘n ligpuntjie te wees nie? Ek dink ons stem saam: dit baat nie om anti-akademies te raak nie. Maar ook dat Jesus se ‘akademie’ van meet af meer ‘n in-diens-opleiding was. Ons sien wat die wese is van wat iemand anders doen, sodat ons in ‘n totaal ander situasie, iets van dieselfde wese kan deurgee.
Bethel Muller en David Viljee het dikwels op Stellenbosch vir Spurgeon aangehaal. Ek wonder hoe Spurgeon se skool vir predikante daar uitgesien het? Of hoe Jan Comenius, wat in die Oos-Europese lande vervolg was, in Nederland en Engeland die skole ingerig het, sodat kinders Jesus se vingerafdrukke in elke vak kon gewaar? (vgl die Pilgrim Church van Edmund Broadbent).
Net ter afsluiting: mense dink soms dat ons na al die binnestorms tussen protesteerders, ‘n stil en veilige hawe by die katolieke sal vind. Gesprek met byvoorbeeld die fransiskaanse katolieke is moontlik, dit word ook by kwasiza-bantu gedoen. Maar het die vernuwing van Edward Schillebeeckx en Karl Rahner regtig die eeue-ou dogmas van die tradisionaliste opgehef? Dis die vraag wat Willie Jonker al in die laat sestigs in sy gesprekke met die katolieke gestel het (vgl Flip Theron se eerste gedenklesing oor Willie Jonker). Maar evolusieteoloë voel genoop om aan te beweeg, in plaas van om terug te keer na die ou paaie – die ou paaie wat almal lei na Jesus van Nasaret.
17/03/2013 at 9:26 pm
Dankie vir ‘n uittekende bydrae!
Die plesier van Jesus van Nasaret kan ons almal s’n wees! Solank dit nie net ‘n teorie is nie, maar ons in praktyk Sy teenwoordig-wees ervaar.
26/03/2013 at 12:49 pm
As ek dit kan waag om nog iets te se.
Die Gesalfde van God haat dit as ons Niko-laïete sou word wat streef na ‘nike’ of oorwinning oor die ‘laos’ of leke (niko-laiete). Hy haat dit as ons dronk die mede-diensknegte wil slaan, soos Simon Magus heimlik ‘n liefde vir geld behou, ‘n haan onder die kerkhenne probeer speel, terwyl ons in ‘n hele ‘kerklike’ proses die weduwees en wese se huise aan die opeet is. Maar genadiglik is dit nie die laaste woord nie! Dis soveel meer vindingryk wanneer ons die Lam wie se bloed vir ons op die grond gegooi is, grondig vertrou, sodat ons na Sy Gees kan luister.
Dan mag elkeen van ons wel gehoorsaam aan voorgangers wees, onderdanig wees, omdat hulle oor ons persoonlikhede soos ‘n herder waak. Let wel: voorgangers of ouderlinge is in die nuwe testament in die meervoud. En hulle weet: ook hulle kom tot ‘n einde, alleen ons eintlike Herder is gister en vandag en tot in ewigheid dieselfde. By Hom is daar geen skadu van verandering nie; Hy is die Lig self, nog oneindig meer as die lig wat Hy op die eerste dag gemaak het.
Daarom kan daar by ons eintlik méér gesonde respekte vir ons voorgangers terugkom – as in die dae toe daar soms van ‘n dominus verwag was om alles alleen te doen, terwyl ander hom maar dikwels agteraf beskinder het. Nie dat enige voorganger verhewe bo vrae is om hulle profesieë te toets nie. Dit is ons ander se plig, anders word die bloed van die hele stad dalk van óns hande geëis. Elke gelowige kan ‘n psalm of profesie, ‘n taal of uitleg bring (hoewel laasgenoemde twee stuiwers in die armbeurs my verstand te bowe gaan). Voorgangers het egter sulke soort bydraes nodig; hulle voel dikwels in die voorbereiding van ‘n lering behoefte om hulle skrifinsigte aan ‘n klankbord te toets. Nie een van ons weet alles nie; deur goeie oorleg kan jy voorspoedig oorlog (teen die aartsvernietiger) voer; sê die spreukedigter; die oorwinning is deur die menigte van raadgewers. Maar agter die eindige, kan ons saam die opdragte van die Oneindige gewaar. Dit bly nou maar eenmaal na als pure plesier om aan die Generaal van die heelal onderdanig te wees!
Mense wie se heiligmaking deurleefd is, kom agter dat hulle nie in hierdie lewe op die punt kom dat hulle op eie houtjie onfeilbaar raak nie. Ook Petrus se optrede was by geleentheid weer uit homself gebore. Elkeen van ons ken net ten dele, en die liggaam van Christus is daar om ons aan te vul, en te wys op die volle raad van God.